Legends Never Die
Legends Never Die – trečiasis amerikiečių reperio Juice Wrld studijinis albumas, išleistas 2020 m. liepos 10 d., praėjus septyneriems mėnesiams nuo atlikėjo mirties. Albumui pristatyti išleisti šeši singlai: „Righteous“, „Tell Me U Luv Me“, „Life's a Mess“, „Come & Go“, „Wishing Well“ ir „Smile“, o jame dainas kartu atlieka tokie atlikėjai, kaip The Weeknd, Polo G ir Halsey. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. JAV per pirmąją savaitę parduota per 497 tūkstančiai kopijų ir įrašas debiutavo pirmojoje „Billboard 200“ reitingo vietoje, tapdamas antruoju atlikėjo darbu, pasiekusiu šią viršūnę. „Legends Never Die“ taip pat pasiekė aukštas daugelio kitų šalių reitingų vietas, tarp jų – ir pirmoji vieta Jungtinėje Karalystėje ir antroji Lietuvoje.